CELEX: 32005R1294
Language: et
Date: 2005-08-05 00:00:00
Title: Komisjoni määrus (EÜ) nr 1294/2005, 5. august 2005, millega muudetakse I lisa nõukogu määruses (EMÜ) nr 2092/91 põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta

6.8.2005   
            
            
               ET
            
            
               Euroopa Liidu Teataja
            
            
               L 205/16
            
         
      KOMISJONI MÄÄRUS (EÜ) nr 1294/2005,
   5. august 2005,
   millega muudetakse I lisa nõukogu määruses (EMÜ) nr 2092/91 põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 24. juuni 1991. aasta määrust (EMÜ) nr 2092/91 põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta, (1) eriti selle artikli 13 teist taanet,
   ning arvestades järgmist:
   
               (1)
            
            
               Vastavalt põllumajandusettevõtete tasandil mahepõllumajanduslikku tootmist reguleerivatele määruse (EMÜ) nr 2092/91 I lisas sätestatud põhimõtetele tuleb loomi sööta mahepõllunduslikult toodetud söödaga. 24. augustil 2005 lõppeval üleminekuajal võivad põllumajandustootjad kasutada tavasööta piiratud kogustes, kui nad suudavad tõendada, et mahepõllunduslikult toodetud sööt pole kättesaadav.
            
         
               (2)
            
            
               On ilmne, et ühenduses mahepõllumajanduslikult toodetud söödatooraine vajadusele vastavad tarned ei ole pärast 24. augustit 2005 piisavad, seda eelkõige seoses proteiinirikka söödatoorainega, mis on vajalik monogastriliste loomade ning vähemal määral mäletsejaliste pidamiseks.
            
         
               (3)
            
            
               Seepärast on vaja kehtestada üleminekuperiood, mil võib lubada tavasööda kasutamist.
            
         
               (4)
            
            
               Seetõttu tuleks määrust (EMÜ) nr 2092/91 vastavalt muuta.
            
         
               (5)
            
            
               Arvestades meetme kiireloomulisust, kuna teatavad sätted tavasööda kasutamise kohta kaotavad kehtivuse 24. augustil 2005, peaks käesolev määrus jõustuma järgmisel päeval pärast selle avaldamist Euroopa Liidu Teatajas.
            
         
               (6)
            
            
               Käesolevas määruses ettenähtud meetmed on kooskõlas määruse (EMÜ) nr 2092/91 artikli 14 kohaselt asutatud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 2092/91 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub päev pärast selle avaldamist Euroopa Liidu Teatajas.
   Käesolevat määrust kohaldatakse alates 25. augustist 2005.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. august 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 198, 22.7.1991, lk 1. Määrust on viimati muudetud komisjoni määrusega (EÜ) nr 2254/2004 (ELT L 385, 29.12.2004, lk 20).
   
      LISA
      Määruse (EMÜ) nr 2092/91 I lisa B osa muudetakse järgmiselt.
      Punkt 4.8 asendatakse järgmisega:
      “Erandina lõikest 4.2 on lubatud tavasööda kasutamine piiratud kogustes, kui põllumajandustootjad suudavad liikmesriigi kontrollivatele ametiasutustele või eraõiguslikele kontrolliasutustele rahuldaval viisil tõendada, et neil ei ole võimalik ainult mahepõllunduslikku sööta saada.
      Tavasööda suurim lubatud osakaal kaheteistkümne kuu kohta on järgmine:
      
                  a)
               
               
                  Taimtoidulised: 5 % ajavahemikul 25. august 2005 – 31. detsember 2007.
               
            
                  b)
               
               
                  Muud liigid:
                  
                              —
                           
                           
                              15 % ajavahemikul 25. august 2005 – 31. detsember 2007,
                           
                        
                              —
                           
                           
                              10 % ajavahemikul 1. jaanuar 2008 – 31. detsember 2009,
                           
                        
                              —
                           
                           
                              5 % ajavahemikul 1. jaanuar 2010 – 31. detsember 2011.
                           
                        
            Kõnealused kogused arvutatakse välja igal aastal põllumajandusliku päritoluga söödas sisalduva kuivaine osakaaluna. Tavasööda suurim lubatud osakaal päevases söödaratsioonis peab moodustama 25 % kuivainest, välja arvatud iga-aastase rändkarjatamise ajal.”